**Latvijas kausa izcīņa telpu futbolā IT uzņēmumu komandām 2019**

**NOLIKUMS**

APSTIPRINĀTS

Kaspars Lakševics, turnīra izpilddirektors:

 \_\_\_\_\_\_\_\_\_\_\_\_\_\_\_

1. **Sacensību mērķi un uzdevumi**
	1. Aktīvas atpūtas organizēšana Latvijas IT profesionāļiem.
	2. Kontaktu veidošana un nostiprināšana.
	3. Telpu futbola (futzāla) popularizēšana.
	4. Latvijas stiprāko IT telpu futbola (futzāla) komandu noskaidrošana.
	5. Latvijas IT organizāciju labāko telpu futbola (futzāla) spēlētāju noteikšana.
2. **Sacensību organizācija**
	1. Sacensības rīko Rīgas Futbola federācija (RFF) un Futbola Turnīru asociācija (FTA), sadarbībā ar Latvijas Informācijas un komunikācijas tehnoloģijas asociāciju (LIKTA).
	2. Sacensību izpilddirektors – Kaspars Lakševics, 29170606, kaspars.laksevics@gmail.com.
	3. Sacensību tehniskais direktors – Eduards Borisevičs, 29688812, eduards.borisevics@fta.lv vai fta@fta.lv.
3. **Sacensību norises laiks un vieta**
	1. Sacensības notiks divos posmos:
		1. Priekšsacīkstes – 2019.gada 10.martā Rīgas 15.vidusskolas sporta hallē,
		2. Spēles par vietām – 2019.gada 17.martā Rīgas 15.vidusskolas sporta hallē.
	2. Spēļu sākums pulksten 10:00, 13:45 un 16:15 (iespējamas nelielas izmaiņas).
	3. Priekšsacīkšu apakšgrupu izloze notiks 2019.gada 6.martā no pulksten 12:30 Latvijas Universitātes Microsoft Inovāciju centrā, Kalpāka bulvārī 4, Rīgā.
	4. Turnīra apbalvošanas ceremonija un noslēguma pasākums plānots 23.martā no pulksten 20:00 naktsklubā un karaoke bārā „Friends”, Elizabetes ielā 55.
4. **Pieteikšanās un dalība turnīrā**
	1. Turnīrā aicinātas piedalīties organizatoru izvēlētas komandas, kas ne vēlāk kā 2019.gada 25.februārī ir apmaksājušas dalības maksu, kā arī sniegušas (nosūtījušas uz organizatoru e-pastu kaspars.laksevics@gmail.com) sekojošu informāciju:
* komandas pieteikums,
* uzņēmuma logo.
	+ 1. Komandas pieteikumam obligāti jābūt apstiprinātam ar attiecīgās organizācijas personāla daļas vadītāja parakstu, tādējādi apliecinot, ka visi pieteikumā uzrādītie spēlētāji ir attiecīgās kompānijas darbinieki (turnīra norises dienā ir spēkā esošs darba līgums). Personāla daļas vadītāja parakstītais pieteikuma oriģināls iesniedzams turnīra organizatoriem sacensību norises pirmajā dienā, 10.martā, ne vēlāk kā 30 minūtes pirms komandas pirmās spēles.
		2. Pieteikumā aizliegts iekļaut personas, kas nav attiecīgās kompānijas darbinieki (turnīra norises dienā nepastāv darba attiecībās).
		3. Turnīra organizatori, lai pārliecinātos par identitāti, patur tiesības spēlētājiem lūgt uzrādīt personu apliecinošus dokumentus. Konstatējot, ka spēlē piedalās pieteikumā neiekļauta persona, turnīra organizatori patur tiesības diskvalificēt komandu. Iemaksātā dalības maksa šajā gadījumā netiek atmaksāta.
		4. Turnīrs paredzēts IT nozares profesionāļiem, līdz ar to turnīrā aizliegts piedalīties personām, kas nav nodarbinātas IT jomā, ar to saprotot, ka pieteikumā aizliegts iekļaut uzņēmuma darbiniekus, kas nodarbinātas amatos, kas nav minēti šī Nolikuma Pielikumā Nr.1. “IT profesijas”.
			1. Pieteikumā atļauts iekļaut maksimums divus(2) uzņēmuma darbiniekus, kas nodarbinātas amatos, kas nav minēti šī Nolikuma Pielikumā Nr.1. “IT profesijas”.
	1. Turnīra dalības maksa ir EUR 300.00 (trīs simti eiro, 00 centi), kas apmaksājama ar pārskaitījumu uz RFF norēķinu kontu ne vēlāk kā līdz 2019.gada 25.februārim.
		1. Dalības maksa paredzēta turnīra organizatorisko izmaksu segšanai:
* sporta zāles un citu telpu (ģērbtuvju, dušu) īre,
* balvu fonds:
	+ piemiņas kausi pirmo trīs vietu ieguvējiem katrā no līgām,
	+ medaļas pirmo trīs vietu ieguvējiem katrā no līgām,
	+ piemiņas balvas turnīra labākajam trenerim/menedžerim, labākajam vārtsargam, rezultatīvākajam uzbrucējam un turnīra vērtīgākajam spēlētājam (MVP),
* spēļu tiesneši un administrators,
* personāls pirmās medicīniskās palīdzības sniegšanai,
* fotogrāfs,
* video filmēšana un montāža,
* citi (nolikuma, spēļu kalendāra sagatavošana, rezultātu apkopošana, tablo, mikrofons, apskaņošana, mūzika pārtraukumos starp spēlēm, u.c.).
	1. Sacensību laikā **spēlētāji paši uzņemas pilnu atbildību par savu veselības stāvokli**. Turnīra organizatori nodrošinās kvalificētu personālu spēļu laikā pirmās medicīniskās palīdzības sniegšanai.
	2. Maksimālais komandas pieteikumā iekļaujamo personu skaits ir 16:
* 15 spēlētāji un komandas pārstāvis (treneris/menedžeris),
* vai 16 spēlētāji.
	1. Aizliegts spēlēt divās vai vairāk komandās vienlaicīgi.
	2. Papildus pieteikumi iespējami visa turnīra laikā, ievērojot punktos 4.1.2., 4.1.4. un 4.5. minētos ierobežojumus.
	3. Spēlētāju pārejas ir aizliegtas.
	4. Vienas komandas spēlētāju krekliem jābūt vienā krāsā ar atšķirīgiem numuriem uz muguras. Organizatori nodrošinās t.s. „uzmetņus” gadījumā, ja abu komandu spēlētāju krekli sakritīs krāsas ziņā.
	5. Iesildoties pirms mača komandām jāizmanto savas bumbas. Organizatori bumbas nodrošina tikai spēlēm.
1. **Sacensību izspēles kārtība**
	1. Sacensībās piedalīsies 16 komandas.
	2. Sacensības tiks aizvadītas divos posmos:
* pirmajā, priekšsacīkstēs, komandas, sadalītas trijās apakšgrupās – A, B un C – pa piecām vai sešām katrā grupā, aizvadīs viena apļa turnīru, tiekoties apakšgrupā katra ar katru vienu reizi, tādējādi noskaidrojot vienības, kas kvalificēsies “Elites līgai”, kas – “Izaicinājuma līgai”, kā arī, kuras kvalificēsies “Cerību līgai” pēc sekojoša principa;
	+ “Elites līgai” kvalificēsies visu trīs apakšgrupu pirmo divu vietu ieguvējas,
	+ “Izaicinājuma līgai” kvalificēsies visu trīs apakšgrupu trešo vietu ieguvējas, kā arī divas labākās ceturto vietu ieguvējas,
	+ pārējās komandas kvalificēsies “Cerību līgai”;
* otrajā, spēlēs par vietām, visas komandas, atkarībā no pirmā posma rezultātiem, cīnīsies sekojošās līgās:
	+ Elites (kopvērtējuma 1. līdz 6.vieta),
	+ Izaicinājuma (kopvērtējuma 7. līdz 11.vieta),
	+ Cerību (kopvērtējuma 12. līdz 16.vieta).
	1. Spēles ilgums – viens periods, kas ir desmit(10) minūtes (spēle notiek bez pārtraukuma, nemainoties laukuma pusēm, bet katrai komandai katrā spēlē ir tiesības uz vienu vienas minūtes pārtraukumu), no kurām pēdējā minūte t.s. “tīrā laika” (spēles laiks tiek apturēts pie autiem, soda sitieniem u.c. pauzēm). Spēles ilgums var tikt koriģēts no organizatoru puses.
	2. Plānotais minimālais spēļu skaits vienai komandai – astoņas(8), maksimālais – desmit(10).
	3. Par uzvaru komanda saņems trīs(3) punktus, par neizšķirtu – vienu(1), par zaudējumu – nevienu(0).
	4. Gadījumā, ja divas vai vairāk komandas iegūs vienādu punktu skaitu, vieta grupā tiks noteikta:
* pēc savstarpējās(-o) spēles(-ļu) rezultāta(-iem),
* pēc visās spēlēs izcīnīto uzvaru skaita,
* pēc labākas iesisto un zaudēto vārtu starpības visās spēlēs,
* pēc iesisto vārtu skaita visās spēlēs,
* pēc labākiem disciplinārajiem rādītājiem.
	1. Lai salīdzinātu (sarindotu) komandas starp grupām, tiks ņemti vērā sekojoši kritēriji:
* kopējais izcīnīto punktu skaits proporcionāli pret maksimāli iespējamo punktu skaitu,
* vārtu startība, dalīta ar spēļu skaitu,
* labāki disciplinārie rādītāji.
	1. Izņemot šajā reglamentā iekļautos nosacījumus, sacensības notiek pēc FIFA telpu futbola noteikumiem.
1. **Disciplinārsankcijas**
	1. Spēlētājs, kurš saņēmis sarkano kartiņu par vienas spēles laikā nopelnītām divām dzeltenajām kartiņām, vai par pēdējās cerības sodu, vai arī kurš vairāku spēļu laikā saņēmis trīs dzeltenās kartiņas, ir spiests izlaist komandas nākamo spēli (kartiņas anulējas).
	2. Disciplinārsods (neētiska uzvedība, rupjība un pretinieka, tiesneša vai organizatora fiziska aizskaršana) var novest pie spēlētāja vai oficiālās personas diskvalifikācijas uz vismaz vienu spēli, vai pilnīgas tā diskvalifikācijas no turnīra, kā arī komandai var tikt piešķirts tehniskais zaudējums ar 0:10 vienā vai vairākās spēlēs, vai tā vispār var tikt izslēgta no turpmākās dalības turnīrā.
2. **Tiesneši**
	1. Spēles tiesās kvalificēti telpu futbola (futzāla) tiesneši.
3. **Atruna**
	1. Dalībnieki, piesakoties turnīram, apliecina, ka neiebilst savu personas datu (vārds, uzvārds, dzimšanas gads) izmantošanai rezultātu apkopošanā un publicēšanai organizatoru un partneru veidotajās sacensību mājaslapās, ziņu, foto un video materiālu publicēšanai organizatoru sociālajos tīklos un izsūtīšanai medijiem, kā arī komandas kontaktpersonas datu (telefona numurs, e-pasts) izmantošanai informācijas sniegšanai par organizatoru rīkotajām sacensībām un ar to saistītajai informācijai.

**Pielikums Nr.1**

**“IT profesijas”**

Komandas pieteikumā atļauts iekļaut sekojošu profesiju pārstāvjus:

|  |  |
| --- | --- |
| **Kods** | **Profesijas nosaukums** |
| 1211 01 | VADĪTĀJS/ DIREKTORS/ PĀRVALDNIEKS (komercpakalpojumu jomā) |
| 1324 03 | VADĪTĀJS/ DIREKTORS/ PĀRVALDNIEKS (sakaru jomā) |
| 1324 04 | VADĪTĀJA VIETNIEKS/ IZPILDDIREKTORS (sakaru jomā) |
| 1324 09  | Pamatdarbības struktūrvienības VADĪTĀJS/ DIREKTORS (sakaru jomā) |
| 1324 10  | Pamatdarbības struktūrvienības VADĪTĀJA VIETNIEKS/ DIREKTORA VIETNIEKS (sakaru jomā) |
| 1330 01 | VADĪTĀJS/ DIREKTORS/ PĀRVALDNIEKS (informācijas un komunikācijas tehnoloģiju jomā)  |
| 1330 02 | VADĪTĀJA VIETNIEKS/ IZPILDDIREKTORS (informācijas un komunikācijas tehnoloģiju jomā)  |
| 1330 03 | Pamatdarbības struktūrvienības VADĪTĀJS/ DIREKTORS (informācijas un komunikācijas tehnoloģiju jomā) |
| 1330 04 | Pamatdarbības struktūrvienības VADĪTĀJA VIETNIEKS/ DIREKTORA VIETNIEKS (informācijas un komunikācijas tehnoloģiju jomā) |
| 1330 05 | Informācijas tehnoloģiju struktūrvienības VADĪTĀJS/ DIREKTORS |
| 1330 06 | Informācijas tehnoloģiju struktūrvienības VADĪTĀJA VIETNIEKS/ DIREKTORA VIETNIEKS  |
| 1330 07 | Elektronisko sakaru struktūrvienības VADĪTĀJS/ DIREKTORS  |
| 1330 08 | Elektronisko sakaru struktūrvienības VADĪTĀJA VIETNIEKS/ DIREKTORA VIETNIEKS |
| 1330 09 | Informācijas drošības VADĪTĀJS  |
| 1330 10 | Pamatdarbības struktūrvienības VADĪTĀJS/ DIREKTORS (informācijas jomā) |
| 1330 11 | Pamatdarbības struktūrvienības VADĪTĀJA VIETNIEKS/ DIREKTORA VIETNIEKS (informācijas jomā) |
| 2149 08 | Zinātniski tehniskās informācijas INŽENIERIS |
| 2152 01 | Elektronikas INŽENIERIS  |
| 2152 02 | Skaitļotāju/ elektronikas INŽENIERIS |
| 2152 03 | Informācijas/ elektronikas INŽENIERIS |
| 2152 04 | Mērinstrumentu/ elektronikas INŽENIERIS |
| 2152 05 | Pusvadītāju/ elektronikas INŽENIERIS |
| 2152 06 | Elektronikas TEHNOLOGS |
| 2152 07 | Datortehnikas INŽENIERIS |
| 2166 04  | Mājaslapu DIZAINERS |
| 2166 05 | DATORGRAFIĶIS |
| 2411 06 | Informācijas sistēmu AUDITORS |
| 2434 01 | Komercdarbības SPECIĀLISTS (informātikas jomā) |
| 2434 02 | Elektroniskās komercijas SPECIĀLISTS |
| 2511 01 | Skaitļotāju/ sistēmu ANALĪTIĶIS |
| 2511 02 | SistēmANALĪTIĶIS |
| 2511 03 | Skaitļošanas sistēmu ANALĪTIĶIS |
| 2512 01 | Skaitļotāju/ sistēmu KONSTRUKTORS |
| 2512 02 | Programmēšanas INŽENIERIS |
| 2512 03 | Mehanizētās apstrādes projektēšanas INŽENIERIS |
| 2512 04 | Datorvadības tehnoloģiju INŽENIERIS |
| 2512 05 | PROGRAMMĒTĀJS |
| 2512 06 | Skaitļošanas sistēmu PROJEKTĒTĀJS |
| 2513 01 | Skaitļotāju/ sakaru/ komunikāciju ANALĪTIĶIS |
| 2513 02 | Informatīvo sistēmu PROJEKTĒTĀJS |
| 2513 04 | Datorspēļu izstrādes ORGANIZATORS |
| 2514 01 | Lietojumprogrammu IZSTRĀDĀTĀJS |
| 2519 02 | Sakaru/ komunikāciju PROGRAMMĒTĀJS |
| 2519 03 | Tehnisko sistēmu apsardzes programmēšanas INŽENIERIS |
| 2519 04 | Elektroniskās sakaru/ komunikāciju vides IZSTRĀDĀTĀJS |
| 2519 05 | Informācijas sistēmu TESTĒTĀJS |
| 2521 01 | Skaitļotāju/ datubāzes ANALĪTIĶIS |
| 2521 02 | Skaitļotāju/ datubāzes VADĪTĀJS |
| 2521 03 | Informācijas tehnoloģiju projektu VADĪTĀJS |
| 2521 04 | Datubāzes PROGRAMMĒTĀJS |
| 2521 05 | Datubāzu INŽENIERIS  |
| 2521 06 | Datubāzu ADMINISTRATORS |
| 2522 01 | Datorsistēmu un datortīklu ADMINISTRATORS |
| 2522 02 | Informācijas tehnoloģiju ADMINISTRATORS |
| 2522 03 | Informācijas sistēmu ADMINISTRATORS |
| 2522 04 | Informācijas sistēmu UZTURĒTĀJS  |
| 2523 01 | Skaitļotāju/ sistēmu INŽENIERIS  |
| 2523 02 | Vecākais datortīkla ADMINISTRATORS  |
| 2523 03 | Operāciju sistēmu INŽENIERIS  |
| 2523 04 | Informācijas sistēmINŽENIERIS  |
| 2529 01 | Informācijas tehnoloģiju (IT) pakalpojumu VADĪTĀJS |
| 2529 02 | Informācijas tehnoloģiju (IT) pakalpojumu pārvaldības procesu VADĪTĀJS  |
| 2529 03 | Informācijas tehnoloģiju (IT) pakalpojumu pārvaldības procesu KONSULTANTS  |
| 2529 04 | Interneta portāla REDAKTORS |
| 2529 06 | Internetbankas ADMINISTRATORS |
| 2529 07 | Informācijas sistēmas drošības PĀRVALDNIEKS |
| 2529 08 | Ģeogrāfiskās informācijas sistēmas SPECIĀLISTS |
| 3114 05 | Informātikas/ elektronikas TEHNIĶIS |
| 3435 36 | ANIMATORS |
| 3511 01 | Skaitļotāja OPERATORS |
| 3511 02 | Perifērijas iekārtu OPERATORS |
| 3511 03 | Datora OPERATORS |
| 3512 01 | DatorTEHNIĶIS |
| 3512 02 | Datubāzu TEHNIĶIS |
| 3512 03 | Programmēšanas TEHNIĶIS |
| 3512 04  | Informācijas vadības SPECIĀLISTS |
| 3513 01 | Datorsistēmu TEHNIĶIS  |
| 3513 02 | Operāciju sistēmu TEHNIĶIS |
| 3513 04 | Informācijas sistēmu kvalitātes KONTROLIERIS  |
| 3513 05 | Informācijas sistēmu drošības KONTROLIERIS  |
| 3513 06 | Informācijas sistēmu drošības ADMINISTRATORS |
| 3513 07 | Datorsistēmu TESTĒTĀJS |
| 3513 08  | Datortīkla uzturēšanas ADMINISTRATORS |
| 3514 01 | Informācijas tīkla PĀRZINIS  |
| 3514 03 | Mājaslapas ADMINISTRATORS |
| 7422 01 | Datortehnikas MEHĀNIĶIS |

**Apstiprinu:**

Personāldaļas vadītājs (vārds, uzvārds, paraksts):

Z.V.

Ar šo apstiprinām komandas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pieteikumu 2019.gada Latvijas kausa izcīņai telpu futbolā (futzālā) IT uzņēmumu komandām un piekrītam turnīra Reglamentam.

#### PIETEIKUMS

|  |  |  |  |  |
| --- | --- | --- | --- | --- |
| Krekla Nr. | Ampluā | Vārds, uzvārds | Dzimšanas datums | Ieņemamais amats (KODS) |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Komandas formas krāsa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Komandas pārstāvis (vārds, uzvārds): |  |
| Tālruņa numurs: |  |
| E-pasta adrese: |  |